Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Mint az talán Ön elõtt is ismert, az Alkotmánybíróság 12/2004. (IV. 7.) AB határozata e rendelkezéssel kapcsolatban alkotmányellenes mulasztást állapított meg. A testület álláspontja szerint „az úgynevezett automatikus nyilvánosságkorlátozás tulajdonképpen egyfajta könnyítést jelent a közérdekû adatokat kezelõk számára, hiszen a döntés-elõkészítéssel kapcsolatos adatokat, iratokat – azok keletkezésének pillanatában – nem kényszerülnek egyenként titkosítani.
Paragraph Index: 1264

Mint az talán Ön elõtt is ismert, az Alkotmánybíróság 12/2004. (IV. 7.) AB határozata e rendelkezéssel kapcsolatban alkotmányellenes mulasztást állapított meg. A testület álláspontja szerint „az úgynevezett automatikus nyilvánosságkorlátozás tulajdonképpen egyfajta könnyítést jelent a közérdekû adatokat kezelõk számára, hiszen a döntés-elõkészítéssel kapcsolatos adatokat, iratokat – azok keletkezésének pillanatában – nem kényszerülnek egyenként titkosítani. Ezen adatok nyilvánossága keletkezésük jellegére tekintettel – minden különösebb intézkedés nélkül – korlátozott. Az automatikus nyilvánosságkorlátozás hiányában minden egyes döntés-elõkészítéssel kapcsolatos adat titkosításáról – a munkaanyagok védelme és a döntéshozatali eljárás, illetve a szerv mûködésének hatékonysága érdekében – külön döntést kellene hozni. Ez pedig elviselhetetlen adminisztrációs terhet jelentene. Ezért szükséges az úgynevezett automatikus nyilvánosságkorlátozás fenntartása, amely megfelelõ (alkotmányos) törvényi feltételekkel a közérdekû adatokhoz való hozzáférést arányosan korlátozhatja, s az Avtv. 19. § (5) bekezdésével érintett közérdekû adatok nyilvánosságának korlátozása az Alkotmány 61. § (1) bekezdésével nem ellentétes.” A határozat szerint a közérdekû adatok nyilvánosságához való jog szükséges és arányos korlátozása akkor garantálható, ha azt olyan tartalmi szempontok indokolják, mint a közfeladatot ellátó szerv jogszerû, hatékony és befolyásmentes mûködésének biztosítása.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes